CELEX: 31976D0161
Language: hu
Date: 1975-12-08 00:00:00
Title: A Tanács határozata (1975. december 8.) a Közösségben a környezetre vonatkozó információforrások nyilvántartásának létrehozására és folyamatos frissítésére vonatkozó közös eljárás megállapításáról

Fontos jogi nyilatkozat

|

31976D0161

Hivatalos Lap L 031 , 05/02/1976 o. 0008 - 0028 finn különkiadás fejezet 15 kötet 2 o. 0010  görög különkiadás: fejezet 15 kötet 1 o. 0115  svéd különkiadás fejezet 15 kötet 2 o. 0010  spanyol különkiadás fejezet 15 kötet 1 o. 0140  portugál különkiadás fejezet 15 kötet 1 o. 0140 

		A Tanács határozata(1975. december 8.)a Közösségben a környezetre vonatkozó információforrások nyilvántartásának létrehozására és folyamatos frissítésére vonatkozó közös eljárás megállapításáról(76/161/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 235. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],mivel az Európai Közösségek környezetvédelmi cselekvési programja [3] előírja a környezetre vonatkozó információforrások nyilvántartásának elkészítését, valamint azt, hogy ez a nyilvántartás, közösségi hozzájárulásként, az Egyesült Nemzetek Környezetvédelmi Programja Nemzetközi Utalási Rendszerének (IRS), más megfelelő nemzetközi rendszereknek, valamint a tudományos és műszaki információ és dokumentáció területén megvalósuló, első hároméves közösségi cselekvési terv elfogadásáról szóló, 1975. március 18-i 75/200/EGK tanácsi határozatban [4] említett Európai Dokumentációs Hálózatnak a részévé váljon;mivel ez a nyilvántartás valamennyi felhasználó részére megkönnyíthetné a Közösségben a meglévő információforrásokhoz való hozzáférést, különösen azok részére, akiknek a környezet ellenőrzése, védelme és környezetgazdálkodás a feladatuk; mivel továbbá lehetővé teszi annak a meghatározását, hogy milyen egyeztetés vagy koordináció szükséges az információforrások területén, illetve annak – a még nem teljesített követelmények alapján történő – indítványozását, hogy milyen új információs rendszereket hozzanak létre; továbbá az ilyen források összehangolt európai hálózatba történő integrálását;mivel egy ilyen nyilvántartás szükségesnek tűnik annak érdekében, hogy – a közös piac működésének összefüggésében – a környezetvédelem és az életminőség területén elérhető legyen a Közösség célkitűzéseinek egyike; mivel az ezen ügyben a cselekvéshez szükséges hatásköröket a Szerződés nem írta elő;mivel ennek a nyilvántartásnak, amelyet a környezetről szóló közösségi információforrások nyilvántartásának formájában a Bizottság tesz közzé, minden egyes tagállam számára információkat kell biztosítania a tudományos és műszaki információs és dokumentációs központokra, a szakosodott központokra és a független szakértőkre, illetve a jelenlegi vagy tervezett kutatási projektekre vonatkozóan;mivel, annak érdekében, hogy a nyilvántartást létre lehessen hozni, a tagállamoknak továbbítaniuk kell a különböző hazai információforrásokkal kapcsolatos adatokat a Bizottság részére; mivel továbbá létre kell hozni a nyilvántartásra vonatkozó frissítési eljárást,ELFOGADTA EZT A HATÁROZATOT:1. cikkA Közösségben a környezetről szóló információforrások nyilvántartásának létrehozására és folyamatos frissítésére vonatkozó közös eljárás jön létre.Ez a nyilvántartás valamennyi tagállam számára a következők jegyzékét tartalmazza:- tudományos és műszaki információs és dokumentációs központok és szolgálatok,- szakosodott központok és független szakértők,- jelenlegi vagy tervezett kutatási projektek.2. cikkA tagállamok összegyűjtik a mellékletben közzétett kérdőíven kért információkat, és a kérdőív követelményeivel összeegyeztethető módon és formában eljuttatják azokat a Bizottságnak.Az információkat évente kell összegyűjteni, hogy a nyilvántartás frissítése lehetővé váljon. Ezeket az információkat legkésőbb négy hónappal a referenciaév végét követően el kell juttatni a Bizottságnak.3. cikkMinden egyes tagállam kijelöli az 1. és 2. cikkben említett információk összegyűjtéséért és azoknak a Bizottság részére történő továbbításáért felelős nemzeti hatóságot, és erről tájékoztatja a Bizottságot.4. cikkA Bizottság kifejleszti az 1. és 2. cikkben említett információk indexeléséhez és kódolásához szükséges szoftvert és módszereket. A Bizottság továbbá vállalja ezen információk automatizált feldolgozását, és ellátja a tagállamokat a nyilvántartás mágnesszalagon vagy bármilyen más adathordozón rögzített másolatával, illetve az annak használatához szükséges szoftverrel.5. cikkA Bizottság az Egyesült Nemzetek Környezetvédelmi Programja Nemzetközi Utalási Rendszere (IRS) részére azon vonatkozó információkat tartalmazó mágnesszalagot juttat el, amellyel a tagállamok hozzá kívánnak járulni ehhez a rendszerhez.6. cikkA Bizottság a 3. cikkben említett illetékes nemzeti hatóságokkal együttműködve – bármilyen megszerzett tapasztalat fényében – felülvizsgálhatja a nyilvántartást alkotó információk jegyzékét és a nyilvántartás elkészítésének módszereit, a kutatási projektek nyilvántartásai harmonizációja érdekében hozott közösségi intézkedések figyelembevételével.7. cikkA tagállamok a mellékletben közzétett kérdőíven kért információkat ennek a határozatnak az Európai Közösségek Hivatalos Lapjában való kihirdetését követő három hónapon belül nyújtják be először.8. cikkEnnek a határozatnak a tagállamok a címzettjei.Kelt Brüsszelben, 1975. december 8-án.a Tanács részérőlaz elnökM. Pedini[1] HL C 157., 1975.7.14., 93. o.[2] HL C 263., 1975.11.17., 36. o.[3] HL C 112., 1973.12.20., 3. o.[4] HL L 100., 1975.4.21., 26. o.--------------------------------------------------MELLÉKLETKÖRNYEZETVÉDELMI INFORMÁCIÓFORRÁSOK NYILVÁNTARTÁSAKÉRDŐÍV+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------